István Szabó

István Szabó (s. 18. helmikuuta 1938) on unkarilainen elokuvaohjaaja, jonka tunnetuin elokuva on Oscarilla palkittu Mephisto.

Szabo opiskeli Budapestin Elokuva- ja teatteriakatemiassa ja sai ohjaajadiplomin vuonna 1961. Hän ohjasi diplomityönään ensimmäisen elokuvansa 26-vuotiaana. Hän siirtyi pitkien elokuvien ohjaajaksi vuonna 1964. 

Ensimmäiset pitkät Szabón elokuvat 1964, 1966 ja 1970) muodostavat omaelämäkerrallisen trilogian. Ne ovat tyyliltään intiimejä ja lyyrisiä. Niiden nuoret päähenkilöt joutuvat unelmineen kohtaamaan arkipäivän haasteet ja vanhemman sukupolven kyynisyyden.

Szabón varhaisiin kansainvälisiin menestysteoksiin kuuluu Mephisto (1981), joka sai parhaan vieraskielisen elokuvan Oscar-palkinnon. Se perustuu Klaus Mannin samannimiseen romaaniin vuodelta 1936 ja se poikkesi täysin Szabón siihenastisesta ohjaustyylistä monikerroksisuutensa, tragikoomisuutensa ja groteskiutensa takia. Pääosaa, traagista natsien nujertamaa teatterinäyttelijää elokuvassa esitti Klaus Maria Brandauer, jolle Mephisto merkitsi kansainvälistä tähteyttä. Brandauerin kanssa Szabó teki vielä elokuvat Eversti Redl (1985) ja Hanussen (1989), joiden jälkeen hän päätyi tekemään kansainvälisiä menestyselokuvia yhdessä Ralph Fiennesin (Sunshine 1999), Harvey Keitelin (Tapaus Furthwängler 2001) ja Jeremy Ironsin (Being Julia 2004) kanssa.

Elokuvat Everst Redl ja Hanussen käsittelevät samaa tematiikkaa kuin Mephisto. Elokuvien nimihenkilöt Mephisto, Redl että Hanussen ovat selkärangattomia kiipijöitä. Eversti Redlin päähenkilön on hylättävä juurensa ja ystävänsä päästäkseen eteenpäin upseerinurallaan Itävalta-Unkarissa. Hanussen taas on natsi-Saksan aikaisen selvänäkijän, Itävallan armeijan kersantin, joka pääsee natsipuolueen suosioon koska ennustaa positiivisia tulevaisuuden näkymiä puolueelle. Vaikeudet alkavat, kun menestystä ei tule. 

Szabó kuului vuonna 1985 Berliinin ja vuonna 1986 Cannesin elokuvajuhlien tuomariston jäseniin. Hän on voittanut Baftan (1986) ja kaksi Hopeista karhua (1980, 1992). Hän on lisäksi ollut ehdolla muun muassa Kultaisen palmun saajaksi vuosina 1977, 1981 ja 1988 sekä Golden Globen saajaksi 2001, Kultaisen leijonan saajaksi 1991 ja Goya-palkinnon saajaksi 2005.

Valikoitu filmografia 
 1962: Koncert (lyhytfilmi)
 1964: Álmodozások kora
 1967: Apa 
 1970: Szerelmesfilm
 1973: Tüzoltó utca 25.
 1976:Budapesti Mesék
 1977:Varosterkep (lyhytfilmi)
 1980: Bizalom
 1980: Der grüne Vogel
 1981: Mephisto
 1984: Bali
 1985: Oberst Redl
 1988: Hanussen
 1991: Meeting Venus
 1992: Édes Emma, drága Böbe
 1999: Ein Hauch von Sonnenschein
 2001: Taking Sides
 2004: Being Julia
 2006: Rokonok
 2012: Az ajtó
 2020: Zárójelentés

Lähteet 

Unkarilaiset elokuvaohjaajat
Vuonna 1938 syntyneet
Elävät henkilöt